**LĪGUMS Nr. 2025/\_\_\_\_\_\_\_ par izglītības programmas apguvi**

**Jelgavā**, 20\_\_.gada \_\_\_\_.

Sabiedrība ar ierobežotu atbildību ”BenefitPro”, reģ.Nr. 43603049993, juridiskā adrese Lāču iela 21, Jelgava, LV-3001, (turpmāk tekstā - **DEJU SKOLA**), tās valdes priekšsēdētājas Annikas Andersones personā, kura darbojas uz statūtu pamata, un

vecāks/aizbildnis ,

(vecāka vai aizbildņa vārds, uzvārds)

personas kods (turpmāk tekstā – **VECĀKS**), kopā šajā līgumā sauktas – Puses, noslēdz šādu Līgumu par:

audzēkņa ,

(vārds, uzvārds)

personas kods (turpmāk tekstā **AUDZĒKNIS**) izglītošanu.

Abas puses apņemas apvienot savus spēkus kopīgas darbības organizēšanai un veikšanai, kas ir vērsta uz sekmīgu radoša un emocionāla darba rezultātu. Attiecības starp **DEJU SKOLU** un **VECĀKU** nosaka Latvijas Republikas Izglītības likums, izglītības iestādes Nolikums, Noteikumi par “***Mācību maksas noteikumi****”*, “***Iekšējās kārtības******noteikumi****”*, “***Informācija par koncertiem****”,* “***Informācija par izbraukumiem un konkursiem****”,*  “***Informācija par deju tērpiem****”,* “***Privātuma politika****”,* “***Nepiederošo personu atrašanās izglītības iestādē noteikumi****”,* ***‘’Datu aizsardzība’’***, *Audzēkņu zināšanu un prasmju vērtēšanas kritēriji un kārtība audzēkņu pārcelšanai nākamajā klasē, audzēkņu atskaitīšanai* (pieejami <https://www.benefice.lv/svarigainformacija> un https://www.benefice.lv/uznemsanasinformacija) un šis **LĪGUMS.**

1. **Līguma priekšmets**
   1. Vecāks uzdod un Deju skola apņemas izglītot un nodrošināt Audzēknim iespēju dejot, gūstot gan fiziskās, gan emocionālās attīstības iespējas profesionālās ievirzes programmās 10V212101 ‘’Dejas pamati’’ (DEJA); 20V212101 ‘’Laikmetīgās dejas pamati I’’ (DEJA) (skolas vecuma audzēkņu klases) (turpmāk tekstā – Programma) vai interešu izglītībā Licence 1-39/22/8 (pirmsskolas vecuma audzēkņu grupas).
      1. **Atzīmēt ar X** izvēlēto ievirzi atbilstoši vecuma grupai:

* Profesionālās ievirzes mācību programma
* Interešu izglītības mācību programma

Jelgavas profesionālās ievirzes deju skolā ”Benefice” (profesionālās ievirzes izglītības iestāde reģ.Nr. 2872803503) Pērnavas ielā 4, Jelgava, LV-3004, atbilstoši LR normatīvajiem aktiem, saskaņā ar Deju skolas mācību programmu un pasākumu kalendāru.

1.2. Dalības maksa un tās atvieglojumi par profesionālās ievirzes izglītības programmas \_\_\_\_\_\_\_\_\_\_\_\_\_\_ apguvi noteikta saskaņā ar Deju skolas 2024.gada 1.augusta saistošajiem noteikumiem „Mācību maksas noteikumi”.

1. **DEJU SKOLA pienākumi:**
   1. nodrošināt ar nepieciešamajām telpām (nodarbību vietu), nodarbību inventāru, kā arī nodrošināt drošu un draudzīgu vidi nodarbībās un pasākumos;
   2. nodrošināt Audzēkni ar atbilstošās pedagoģiskās un profesionālās kvalifikācijas skolotājiem, kā arī pedagogiem, kādi ir nepieciešami, lai nodrošinātu profesionālās ievirzes deju skolas “Benefice” atbilstošu darbību, kuri radoši un atbildīgi piedalās attiecīgo nodarbību programmu īstenošanā, audzina krietnus un godprātīgus cilvēkus, pastāvīgi pilnveido savu izglītību un profesionālo meistarību, ievēro pedagogu profesionālās ētikas normas, nodrošina un ievēro Audzēkņu tiesības un organizē mācību procesu atbilstoši mācību programmai;
   3. atbildēt par Audzēkņa veselību, drošību un tiesību ievērošanu Programmas un interešu izglītības ievirzes īstenošanas laikā;
   4. mērķtiecīgi izlietot Vecāka iemaksātās mācību maksas;
   5. regulāri informēt Audzēkņa Vecāku par jautājumiem, kas saistīti ar Audzēkņa izglītošanu;
   6. iepazīstināt Audzēkni un Vecāku ar Deju Skolas iekšējās kārtības noteikumiem un citiem normatīvajiem aktiem, kas attiecināmi uz Programmas īstenošanu (dokumenti publicēti mājaslapā [www.benefice.lv](http://www.benefice.lv));
   7. līdz katra mēneša 3.datumam – izsūtīt Vecākam rēķinu par Deju skolas sniedzamajiem izglītības pakalpojumiem uz Vecāku norādīto e-pastu;
   8. mācību maksa tiek mainīta, tikai rakstiski vienojoties un brīdinot Vecāku par to, ne vēlāk kā mēnesi vai divus iepriekš.
   9. brīdināt Vecāku par papildus ikmēneša izdevumiem, piemēram, konkursi, koncerti un citi izdevumi saistībā ar uzstāšanos, kas saistīti ar papildus skatuves praksi Audzēknim, to saskaņojot ar Vecāku, ne ātrāk kā mēnesi iepriekš.
2. **DEJU SKOLAS tiesības:**
   1. iekasēt noteikto Deju skolas mācību maksu;
   2. aprēķināt kavējuma naudu 0,5% par katru rēķina samaksas kavējuma dienu, kas tiek ietverta nākošā mēneša rēķinā, ja Vecāks Līgumā noteiktajā kārtībā un termiņā nav apmaksājis Deju skolas mācību maksu par sniedzamajiem pakalpojumiem par tekošo mēnesi.
   3. norādīt un informēt Audzēkņa Vecāku par iekšējās kārtības noteikumu neievērošanu. Pēc nepieciešamības atkārtoti pārrunāt un iepazīstināt ar iekšējās kārtības noteikumiem gan Audzēkni, gan Vecāku.
   4. papildus Deju skolas nodarbībām, organizēt Audzēkņa piedalīšanos dažādos pasākumos, izglītības programmas rezultatīvākai apguvei, iepriekš informējot par to Vecāku;
   5. atskaitīt no skolas Audzēkni par iekšējās kārtības noteikumu neievērošanu, iepriekš informējot par to Vecāku;
   6. atskaitīt no Deju skolas Audzēkni par mācību maksāšanas kārtības noteikumu neievērošanu un maksājumu kavēšanu vairāk kā 30 dienas, iepriekš par to rakstiski informējot Audzēkņa Vecāku;
   7. pieprasīt Audzēkņa Vecākam novērst materiālos zaudējumus, kas nodarīti nodarbību telpām Audzēkņa vainas dēļ.
3. **VECĀKA pienākumi:**
   1. sadarboties ar izglītības iestādi un Audzēkņa pedagogiem, sniegt informāciju, kas saistīta ar Audzēkņa izglītošanu un audzināšanā.
   2. atbilstoši DEJU SKOLAS izsniegtajam rēķinam, samaksāt mācību maksu par katru mēnesi atbilstoši apstiprinātajiem Mācību maksas noteikumiem, maksājumus veicot līdz rēķinā norādītajam datumam. Vecāks piekrīt elektroniski sagatavotu rēķinu saņemšanai, un atzīst tos par juridiski saistošiem.
   3. ja ikmēneša rēķins par mācību maksu nav atsūtīts līdz šī līguma 2.8. punktā minētajam datumam uz norādīto e-pastu, tad 1 nedēļas laikā (7 kalendārās diena) uz Deju skolas līgumā norādīto e-pastu, Vecākam ir pienākums interesēties par rēķina atkārtotu izsūtīšanu vai saņemt to manuāli sazinoties ar Deju skolas administrāciju;
   4. atbilstoši Latvijas Republikas likumos noteiktai kārtībai, novērst materiālos zaudējumus, kas nodarbību telpām nodarīti Audzēkņa vainas dēļ;
   5. sekot Audzēkņa nodarbību apmeklējumiem un jaunākajai informācijai Vecāku WhatsApp grupā;
   6. nekavējoties informēt Deju skolas administratori par Audzēkņa nodarbību kavēšanu un nepameklēšanu (slimošana un citi iemesli nodarbības neapmeklēšanai);
   7. nodrošināt Audzēkni ar pilnu treniņu ekipējumu un savas grupas/klases treniņu formu;
   8. segt skatuves prakses izmaksas, kurās ietilpst transporta izdevumi un dalības jeb starta maksas, kā arī viesnīcas izdevumi un apdrošināšana. Piedalīšanās skatuves praksē ir mācību sastāvdaļa un tā ir obligāta. Izņēmums, savlaicīgi brīdinot administratori par attaisnojošu iemeslu (piemēram, veselības problēmas vai kāds cits nopietns un pamatots iemesls), kādēļ Audzēknis nespēj apmeklēt attiecīgo pasākumu;
   9. stingri ievērot tērpu uzturēšanas kārtību, tajā obligāti iešujot vai ierakstot Audzēkņa ID numuru, kas kalpos kā atpazīšanas un atšķirības zīme. Tērpu nodot noteiktajos termiņos un izcilā stāvoklī, pretējā gadījumā būs jāsedz pilnas tērpu izmaksas;
   10. Iepazīties un izskaidrot Audzēknim Deju skolas iekšējās kārtības noteikumus, kā arī pēc nepieciešamības ar Audzēkni atkārtoti tos pārrunāt;
   11. atbalstīt un sekmēt Audzēkņa piedalīšanos Deju Skolas un ārpusskolas rīkotajos pasākumos, piedalīties Vecāku sapulcēs, pēc iespējas atklātajās nodarbībās un pasākumos;
   12. nekavējoties ziņot Deju skolai par Vecāka kontaktinformācijas, it sevišķi e-pasta maiņu. Ja informācija par adreses maiņu nekavējoties nav sniegta, Vecākam nav tiesību iebilst par rēķinu vai kādas citas svarīgas informācijas nesaņemšanu.
4. **VECĀKA tiesības:**
   1. pieprasīt Deju skolai nodrošināt Audzēkņa izglītošanu, piesaistot atbilstošās pedagoģiskās un profesionālās kvalifikācijas skolotājus, kuri radoši un atbildīgi piedalās attiecīgo izglītības programmu īstenošanā, audzina krietnus un godprātīgus cilvēkus, pastāvīgi pilnveido savu izglītību un profesionālo meistarību, ievēro pedagogu profesionālās ētikas normas, nodrošina Audzēkņa iespējas īstenot savas tiesības izglītības iestādē, kas noteiktas iekšējās kārtības noteikumos Audzēkņiem, ievēro bērna tiesības, īsteno izglītības programmu sadarbībā ar Vecāku;
   2. sniegt un saņemt informāciju par jautājumiem, kas saistīti ar Audzēkņa mācību gaitu, sasniegumiem izvēlētās Programmas apguvē un tālāko profesionālo attīstību;
   3. objektīvu apstākļu dēļ (Audzēkņa ilgstošas slimības gadījumā, dzīves vietas maiņas, Audzēkņa interešu un darba spēju trūkuma dēļ), pamatojoties uz rakstisku iesniegumu, lūgt atskaitīt no skolas Audzēkni jebkurā mācību perioda laikā, ja ir nokārtota dalības maksas iemaksa par pilnu tekošo mēnesi;
5. **Līguma darbības termiņš, tā grozīšanas, papildināšanas un pārtraukšanas kārtība**
   1. Līguma darbības termiņš no 2024.gada 1.septembra.
   2. Līgums stājas spēkā no tā parakstīšanas brīža, un ir spēkā līdz Pušu savstarpējo saistību pilnīgai izpildei.
   3. Līguma noteikumus var grozīt vai papildināt Līguma darbības laikā tikai Pusēm rakstiski vienojoties un abpusēji parakstot. Visi Līguma grozījumi un papildinājumi pēc to abpusējas parakstīšanas kļūst par Līguma neatņemamu sastāvdaļu.
   4. Līguma darbību var izbeigt, Pusēm par to vienojoties rakstveidā un nokārtojot savstarpējās maksājumu saistības.
   5. Pusēm ir tiesības vienpusējā kārtā atkāpties no Līguma, ja otra Puse nepilda vai nepienācīgi pilda kādu no Līguma būtiskajiem nosacījumiem, vienu mēnesi iepriekš, nosūtot par to otrai Pusei attiecīgu rakstisku brīdinājumu.
   6. Līgums starp Pusēm tiek pārtraukts gadījumos, ja:
      1. Audzēknis atskaitīts no Deju skolas;
      2. Audzēknis pabeidz izglītības programmas apguvi un saņem apliecību vai izziņu;
      3. Audzēkņa Vecāks vai Deju skola nepilda līguma nosacījumus.
6. Izglītošanas **līgums ir spēkā** kopā ar “*Mācību maksas noteikumi”,* “*Iekšējās kārtības noteikumi”*, “*Informācija par koncertiem”,* “*Informācija par izbraukumiem un konkursiem”,*  “*Informācija par deju tērpiem”* un “*Privātuma politika’’,* “*Nepiederošo personu atrašanās izglītības iestādē noteikumi”, ‘’Datu aizsardzība’’*, kas publicēti mājas lapā [www.benefice.lv](http://www.benefice.lv/) un iesniegumu.  
   8. Parakstot šo līgumu, visi iepriekš mutiski un rakstiski noslēgtie līgumi nav spēkā.
7. Izglītošanas **līgums sastādīts divos eksemplāros**, no kuriem viens glabājas pie izglītojamā Vecāka, otrs – pie DEJU SKOLAS vai parakstīts ar drošu elektronisko parakstu.

| **DEJU SKOLA**  SIA "BenefitPro"  Reģ.nr. 43603049993  Banka: AS Swedbanka  Kods: HABALV22  Konts: LV68HABA0551049230270  e-pasts: [benefice.info@gmail.com](mailto:benefice.info@gmail.comv)  Annika Andersone \_\_\_\_\_\_\_\_\_\_\_\_\_\_\_\_  / paraksts/ | **VECĀKS**  Adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Vecāka tālrunis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  E-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  / Vecāka paraksts/ |
| --- | --- |